**ΚΑΝΟΝΙΣΜΟΙ ΓΙΑ ΤΗΝ ΔΙΟΙΚΗΣΗ ΙΔΙΩΤΙΚΗΣ ΕΤΑΙΡΕΙΑΣ ΠΕΡΙΟΡΙΣΜΕΝΗΣ ΕΥΘΥΝΗΣ ΜΕ ΕΝΑ ΚΑΙ ΜΟΝΑΔΙΚΟ ΜΕΛΟΣ**

(Περί Εταιρειών Νόμος, Πρώτο Παράρτημα, Πίνακας Α, Μέρος ΙΙΙ)

1. Οι κανονισμοί, οι οποίοι περιέχονται στο Μέρος Ι του Πίνακα Α (με εξαίρεση τους κανονισμούς 24, 53, 111(α) και 112), τυγχάνουν εφαρμογής.

2.  Η εταιρεία είναι ιδιωτική εταιρεία και έχει ένα και μοναδικό μέλος.

3. Το μοναδικό μέλος της εταιρείας ασκεί όλες τις εξουσίες της γενικής συνελεύσεως, δυνάμει του παρόντος Νόμου, νοουμένου πάντοτε ότι οι αποφάσεις που θα λαμβάνονται από το μέλος αυτό σε γενικές συνελεύσεις θα καταγράφονται σε πρακτικά, ή θα καταρτίζονται γραπτώς.

4. Οι συμβάσεις, οι οποίες συνάπτονται μεταξύ του μοναδικού μέλους και της Εταιρείας, καταγράφονται σε πρακτικά, ή καταρτίζονται γραπτώς, εκτός αν αφορούν τις τρέχουσες πράξεις της εταιρείας που συνάπτονται υπό κανονικές συνθήκες.